OpenLLM-France/wikimedia huggingface dataset:
# Raúl de Loredo Juárez

Raúl de Loredo Juárez (Buenos Aires, 1891 - Tortosa, 11 de maig de 1927) fou un futbolista argentí de la dècada de 1910. Era fill del militar argentí Luis de Loredo i cunyat de Manuel Nicolau, primer president del CD Tortosa.
La seva posició al camp era la d'interior o davanter centre. Va jugar al FC Barcelona entre 1917 i 1919, any en què fitxà pel RCD Espanyol. El dia de Nadal de 1922 va patir una fractura en el braç esquerre en un partit amistós davant el VfR Mannheim i ja no va tornar a jugar, acabant d'aquesta manera la seva carrera futbolística.
També fou directiu de l'Espanyol.
Fou objecte d'un partit d'homenatge el 16 de març de 1924, on s'enfrontaren la selecció catalana i el RCD Espanyol.

## Referències

* ↑ «Tortosa». La Vanguardia, 13-05-1927. [Consulta: 9 abril 2019].
* 1 2 3 4 «Fitxa de Loredo». Periquito.cat. [Consulta: 9 abril 2019].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «En el segundo partido …». Mundo Deportivo, 27-12-1922. [Consulta: 9 abril 2019].
* ↑ «El match en honor de Loredo». Mundo Deportivo, 17-03-1924 [Consulta: 1r abril 2015].
# Resolució 1158 del Consell de Seguretat de les Nacions Unides

La Resolució 1158 del Consell de Seguretat de les Nacions Unides fou adoptada per unanimitat el 25 de març de 1998. Després de recordar totes les anteriors resolucions sobre Iraq, incloses les resolucions 986 (1995), 1111 (1997), 1129 (1997), 1143 (1997) i 1153 (1998) referides al Programa Petroli per Aliments, el Consell, d'acord amb el Capítol VII de la Carta de les Nacions Unides, va autoritzar la venda de fins a 1.400 milions de dòlars USA de petroli i productes petroliers iraquians en un període de 90 dies, a partir del 5 de març de 1998.
El Consell de Seguretat era preocupat per les conseqüències humanitàries per al poble iraquià després del dèficit dels ingressos de la venda de petroli i productes derivats del petroli durant el primer període de 90 dies d'aplicació de la Resolució 1143 a causa de la caiguda dels preus del petroli i la represa tardana de vendes de petroli per l'Iraq. Es va determinar per evitar el major deteriorament de la situació humanitària.
Segons el capítol VII, el Consell va decidir el mecanisme pel qual les exportacions de petroli iraquià finançaria ajuda humanitària durant 90 dies més, començant a les 00:01 de l'EDT el 5 de març de 1998. La suma de les vendes no podia superar els 1.400 milions de dòlars USA en el període de 90 dies.

## Referències

* ↑ «Security Council authorises sale of Iraq oil to offset shortfall in revenues resulting from delay in oil sales, drop in oil prices». United Nations, 25-03-1998.
* ↑ Anand, Vinod «Iraq under siege: Human costs of economic warfare». Strategic Analysis, 24, 2, 2000, pàg. 301–313. DOI: 10.1080/09700160008455214.

## Vegeu també

* Llista de resolucions del Consell de Seguretat de les Nacions Unides 1101 a la 1200 (1997 - 1998)

## Enllaços externs

* PDF Text de la Resolució a UN.org
# Can Blasi

Can Blasi és una obra noucentista de Valls (Alt Camp) inclosa a l'Inventari del Patrimoni Arquitectònic de Catalunya.

## Descripció

Edifici de tres plantes que fa cantonada amb el raval dels Filadors, precisament en el vèrtex i en planta hi ha un triangle isósceles que, a l'altura de la primera planta, té una terrassa, amb una barana amb sis pilastres i balustrada; cada pilastra/peanya té una copa/calze escultòrica.
A la muralla, hi ha una tribuna bastant racionalista i un balcó amb una barana prou interessant. tot el módul vertical de la porta principal té cert interés arquitectònic, amb pilastres individuals o adossades, amb copes incloses. També hi ha una baran molt senzilla, però ben resolta.
La façana que dona al raval dels Filadors no té vàlua.
L'edifici pot considerar-se noucentista.

## Referències

* 1 2 3 4 «Can Blasi». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Tàrtar de salmó

El tàrtar de salmó es una menja que es prepara amb llom de salmó cru fresc o lleugerament marinat tallat finament, i es barreja amb espècies i condiments com cibulet, anet, llimona, oli d'oliva, alvocat o tomàquet. També hi ha variants amb tàperes o cebes tendres. Sovint s'estén sobre crackers o pa torrat i es menja com aperitiu.

## Vegeu també

* Bistec tàrtar
* Carpaccio
* Sashimi
* Sushi

## Referències

* ↑ Reuben Riffel. Reuben Cooks: Food is Travel Time. Quivertree Publications, 2008, p. 30. ISBN 978-0-9802651-5-6.
* ↑ Pam Anderson. The Perfect Recipe for Losing Weight and Eating Great. Houghton Mifflin Harcourt, 2008, p. 177. ISBN 978-0-547-34734-9.
* ↑ Helen Nash. Helen Nash's Kosher Kitchen. Jason Aronson, 2000, p. 23. ISBN 978-0-7657-6154-5.
# Rendició del Japó

La rendició del Japó, el dia 2 de setembre de l'any 1945, va posar fi a la Segona Guerra Mundial. En aquells dies l'Armada Imperial Japonesa havia perdut tota capacitat de realitzar operacions i era imminent una invasió aliada al país. Mentre que públicament proclamaven la seva intenció de lluitar fins al cru final, els líders del Japó, formats en el Consell Suprem de Guerra (els "Sis Grans"), suplicaven en privat a la Unió Soviètica que hi hagués en una pau amb termes favorables per als japonesos. Mentrestant, els soviètics estaven preparant un atac als japonesos, en compliment de la promesa donada als nord-americans i els britànics a la Conferència de Ialta.
El 6 i el 9 d'agost, els nord-americans van llançar bombes atòmiques a Hiroshima i Nagasaki, respectivament. A més, el 9 d'agost, la Unió Soviètica va declarar la guerra al Japó i va llançar un atac per sorpresa contra la colònia japonesa de Manxúria (Manxukuo), en violació del Pacte de Neutralitat. Aquests dos cops van fer que l'emperador Hirohito intervingués i ordenés als Sis Grans que acceptessin els termes per acabar la guerra que havien establert els aliats en la Declaració de Potsdam. Després de diversos dies de negociacions secretes i un fallit cop d'estat, el 15 d'agost Hirohito es va dirigir per ràdio a la nació mitjançant una declaració gravada. En la gravació, anomenada Gyokuon-hōsō (玉 音 放 送, Difusió de la veu de la joia), va llegir el rescripte Imperial de rendició, anunciant al poble japonès la rendició del Japó.
El 28 d'agost, el Comandant Suprem de les forces aliades va iniciar l'ocupació del Japó. La cerimònia de rendició es va dur a terme el 2 de setembre a bord del cuirassat nord-americà USS Missouri, on oficials del govern japonès van signar l'Acta de Rendició del Japó, donant fi a la Segona Guerra Mundial de manera oficial. Tant els civils com els militars aliats van celebrar el Dia VJ, el final de la guerra. No obstant això, certs comandaments i personal japonesos destinats per tota l'Àsia i les illes del Pacífic es van negar a rendir durant mesos i anys fins entrada la dècada de 1970. Des de la rendició del Japó, els historiadors han debatut sobre l'ètica d'utilitzar bombes atòmiques.
Les hostilitats van acabar formalment el 28 d'abril de 1952, quan va entrar en vigor el Tractat de San Francisco.

## Enllaços externs

* Gravació d'una conversa privada d'alt secret (anglès)
* Document original de la rendició del Japó Arxivat 2008-05-18 a Wayback Machine. (anglès)
* Noticie sobre la rendició del Japó en YouTube (anglès)
* Determinació de rendició de Hirohito (anglès)
Segona Guerra Mundial :
Europa Occidental  · Europa Oriental  · Àfrica  · Mediterrània  · Àsia i el Pacífic  · Atlàntic :
Participants :
Cronologia de la Segona Guerra Mundial :
Aspectes :
Categoria  ·  llibres de text  ·  dites  ·  texts  ·  arxius  ·  notícies :
# DMN

DMN té els següents significats:
* Direcció de la Meteorologia Nacional, organisme responsable de la previsió meteorològica de França
* DuMont Network, xarxa de cadenes de televisió dels Estats Units
* The Dallas Morning News, diari editat a Dallas, als Estats Units
* Xarxa neuronal per defecte (del seu nom en anglès Default Mode Network), conjunt de regions del cervell actives quan la ment és en repòs
* Decision Model and Notation, norma de l'Object Management Group per als seus llenguatges de programació
* Dimetilnitrosamina, subproducte químic orgànic hepatotòxic
* dmn també és el codi ISO 639-5 de les llengües mandé, família lingüística parlada pels mandés de l'Àfrica Occidental
# Fàrkovo

Fàrkovo (en rus: Фарково) és un poble del krai de Krasnoiarsk, a Rússia, que en el cens del 2010 tenia 278 habitants.

## Referències

* ↑ «Закон Красноярского края № 13-2925». Arxivat de l'original el 2012-11-18. [Consulta: 10 setembre 2019].
# Raül Balam Ruscalleda

Raül Balam Ruscalleda (Sant Pol de Mar, 1976) es un cuiner català. Fill de Carme Ruscalleda i Toni Balam, el 2013, sent cuiner del restaurant 'Moments', situat a l'Hotel Mandarin Oriental, va obtenir dues estrelles de la guia Michelin. El març de 2013, va ingressar en un centre de rehabilitació i va deixar l'alcohol, la cocaïna i totes les substàncies a les que era addicte. El 2020 era xef de dos restaurants: el Drac de Calella, i el Moments de Barcelona, que dirigia amb la seva mare. El mateix any va reconèixer les seves addicions que va narrar en el documental "Camí Lliure".

## Referències

* 1 2 Ardévol Mallol, Clara. «Raül Balam Ruscalleda: 'El meu gran llast a l'hora de sortir de l'armari vaig ser jo mateix'». VilaWeb, 22-08-2020. [Consulta: 3 juliol 2021].
* ↑ Jolonch, Cristina. «Dos tres estrelles nous» p. 7. La Vanguardia, 23-11-2012. [Consulta: 3 juliol 2021].
* 1 2 «Raül Balam Ruscalleda: “Glamur? Amb la droga acabes sol, brut i tocant fons”». Rac1, 11-09-2020. [Consulta: 3 juliol 2021].
* ↑ Buesa, Jokin. «Tatuatge ocult del fill de la Ruscalleda per no oblidar l'addicció a la cocaïna». El Nacional, 25-11-2020. [Consulta: 3 juliol 2021].
# Reial Orde del Mèrit Esportiu

El Reial Orde del Mèrit Esportiu és la més alta distinció que s'atorga a l'esport en Espanya. Es concedeix anualment pel Govern d'Espanya a través del Consell Superior d'Esports, establint-se diferents rangs i categories.
La Constitució espanyola de 1978, en el seu "article: 43.3", consagra com a principi rector en l'actuació dels poders públics el foment de l'educació física i l'esport i facilitar l'adequada utilització de l'oci. En plena conformitat amb aquest mandat constitucional, la Llei General de la Cultura Física i de l'Esport atribueix als poders públics i especialment a l'Estat, àmplies atribucions per impulsar, promocionar i difondre la Cultura Física i l'Esport. Per tal motiu va ser creat l'orde mitjançant Reial decret 1523 del 18 de juny de 1982.

## Característiques

Poden ser reconeguts els espanyols que s'hagin distingit notòriament en la pràctica de l'esport, en el foment i ensenyaments de l'educació física, o que hagin prestat eminents serveis en la recerca, difusió, organització i desenvolupament de la cultura física i de l'esport. També els estrangers que hagin prestat serveis extraordinaris i desinteressats en favor de la cultura física o l'esport espanyols o les corporacions, federacions, clubs o agrupacions esportives, i aquells altres organismes o entitats públiques o privades creditores a tal distinció per algun dels motius expressats als apartats precedents.
L'ingrés es podrà realitzar a proposta del Ministeri de la Presidència o del president del Consell Superior d'Esports, en virtut de moció raonada de les federacions espanyoles, clubs o agrupacions esportives o de corporacions, entitats o organismes públics.

## Categories del guardó

* A títol individual:
** Màxima condecoració: Gran creu del Reial Orde del Mèrit Esportiu
** Màximes distincions: Medalla d'or, Medalla de plata i Medalla de bronze
* A persones jurídiques, organismes o entitats:
** Tres categories: Placa d'or, Placa de plata i Placa de bronze

## Vegeu també

* Condecoracions d'Espanya.
* Premis Nacionals de l'Esport.
* Joan Collell Ferrusola, medalla de bronze 2016.

## Enllaços externs

* Reial Orde del Mèrit Esportiu Arxivat 2010-06-05 a Wayback Machine. a CSD.es
# VVV Trippin'you

VVV [Trippin'you] és un grup de música electrònica i post-punk espanyol amb lletres nihilistes i viscerals, format el 2015 a Móstoles com un projecte del seu vocalista, Adrián Bremner, amb el baixista Manuel Salas. El duo va enregistrar el seu primer projecte, Dirty Leeds (2015), un EP de quatre temes com a homenatge a l'equip anglès de futbol, que va penjar a la plataforma Bandcamp.
El 2018, durant el procés d'enregistrament de L'Ennui, se'ls va sumar Eli Almenara als teclats, guitarra i cors. El 2020 van editar el seu segon disc, Escama. Aquell mateix any, Salas va abandonar el grup i al seu lloc va incorporar-se Salvi Urbaneja al baix. L'any següent VVV [Trippin'you] va publicar el seu tercer àlbum d'estudi, Turboviolencia, i el 2023 el quart, Vaciador.

## Discografia
### Àlbums d'estudi

* 2018: L'Ennui
* 2020: Escama
* 2021: Turboviolencia
* 2023: Vaciador

### EP

* 2015: Dirty Leeds
* 2016: Dance and Cry
* 2020: Cólera / Mi Sangre

### Remixes

* 2020: Los Bailes Perdidos (Escama Remixes)
* 2022: Turboviolencia_remixes

## Referències

* ↑ Jorge García «Adrian Bremner (VVV [Tripping you)]». , 09-04-2020 [Consulta: 9 gener 2024].
* ↑ TGL «VVV [Trippin’ You]». [Consulta: 9 gener 2024].
* ↑ Ramírez, Carlota E. «Neobakalao, depresión, amistad y drogas: el canto de VVV [Trippin’ You a una generación entera» (en castellà), 13-06-2022. [Consulta: 20 gener 2024].
* ↑ González, Fran. «VVV [Trippin’You, crítica de su disco Vaciador (2023)» (en castellà). Mondo Sonoro, 04-12-2023. [Consulta: 20 gener 2024].
# Transponedor

En telecomunicacions, un transponedor és un dispositiu que, en rebre un senyal, emet un senyal diferent en resposta. Prové del terme anglès, transponder que és una combinació de transmitter i response.
En navegació aèria o identificació per radiofreqüència, un transponedor de vol és un transceptor automatitzat en una aeronau que emet un senyal d'identificació codificat en resposta a un senyal rebut d'interrogació. En un satèl·lit de comunicacions, un transponedor de satèl·lit rep senyals sobre un rang de freqüències d'enllaç ascendent, generalment des d'una estació terrestre de satèl·lit; el transponedor els amplifica i els torna a transmetre en un conjunt diferent de freqüències d'enllaç descendent als receptors de la Terra, sovint sense canviar el contingut del senyal o senyals rebuts.
Els canals d'un satèl·lit de comunicacions s'anomenen transponders perquè cadascun és un transceptor o repetidor separat. Amb la compressió i la multiplexació de dades de vídeo digital, diversos canals de vídeo i àudio poden viatjar a través d'un sol transponedor en un sol portador de banda ampla. El vídeo analògic original només té un canal per transponedor, amb subportadores per a l'àudio i el servei d'identificació de transmissió automàtica (ATIS). Les estacions de ràdio no multiplexades també poden viatjar en mode únic canal per portadora (SCPC), amb múltiples portadores (analògics o digitals) per transponedor. Això permet que cada estació transmeti directament al satèl·lit, en lloc de pagar per un transponedor sencer, o utilitzar línies fixes per enviar-la a una estació terrestre per a la multiplexació amb altres estacions.

## Referències

* ↑ «What is transponder? - Definition from WhatIs.com» (en anglès). https://www.techtarget.com.+[Consulta: 10 setembre 2022].
* ↑ «Transceiver vs Transponder: What Are the Differences? | FS Community» (en anglès). https://community.fs.com,+04-04-2020.+[Consulta: 10 setembre 2022].
* ↑ Y, Roshni. «What is Transponder (Satellite Communications)? Functions and Working of Satellite Transponder» (en anglès), 10-11-2020. [Consulta: 10 setembre 2022].
# Estadi Luis Suñer Picó

L'Estadi Lluis Suñer Picó és un camp de futbol situat a la ciutat valenciana d'Alzira, a la Ribera Alta, on disputa els seus partits com a local la UD Alzira. L'estadi és de propietat municipal, tot i que la UD Alzira assumeix des de 2012 la seua gestió.
L'estadi té una capacitat d'aproximadament 8.000 espectadors, 1.596 asseguts en tribuna, 508 asseguts en llotges i 6.000 de peu en grada general.

## Història

A finals de l'any 1972, l'empresari alzireny Luis Suñer Sanchis va encarregar a la constructora Palau i Castillo la construcció d'aquest estadi que havia de ser, segons ell, el millor de València després de Mestalla i el Nou Estadi del Llevant. Finalment va ser inaugurat l'1 de novembre de 1973 en el partit de Copa del Generalíssim (actual Copa del Rei) que enfrontava a la UD Alzira i el Vila-real CF, el resultat del qual va ser d'empat a 1.
L'empresari va voler que portés el nom del seu fill, Luis Suñer Picó, mort el 15 de gener de 1964 als 21 anys. Suñer Picó presidia llavors el club en 3a divisió (actual 2a B). Al final d'aquesta campanya, l'Alzira va disputar la promoció d'ascens a 2a divisió davant l'Extremadura d'Almendralejo.

## Referències

* ↑ «La UD Alzira asume la gestión del estadio Luis Suñer Picó» (en castellà). Alcoralzira.com, 15-03-2012.
* ↑ «La UD Alzira ya dispone del pleno dominio del Luis Suñer Picó» (en castellà). Las Provincias, 16-03-2012.
* 1 2 3 «Estadio Luis Suñer Picó» (en castellà). UD Alzira.

## Enllaços externs

* Estadi Luis Suñer a la web de la UD Alzira (castellà)
# Rendició

La rendició, en termes militars, és la renúncia del control sobre territori, combatents, fortificacions, vaixells o armament a un altre poder. Una rendició es pot dur a terme pacíficament, sense lluitar, o pot ser el resultat de la derrota en la batalla. Un estat sobirà pot lliurar-se després de la derrota en una guerra, generalment signant un tractat de pau o un acord de capitulació. Una rendició de camp de batalla, ja sigui per part de persones o quan és ordenada pels oficials, normalment provoca que es rendeixin convertint-se en presoners de guerra.

## Vegeu també

* Dret de guerra
* Bandera blanca
* Capitulació
* Rendició incondicional
# Salèlas de Cabardés

Salèlas Cabardés (en francès Sallèles-Cabardès) és un municipi de França de la regió d'Occitània, al departament de l'Aude.
# Raúl de la Fuente

Raúl de la Fuente (Pamplona, 23 d'abril de 1974) és un guionista i director de cinema navarrès.
El primer llargmetratge de Raúl de la Fuente va ser Nömadak Tx (2006). Va presentar gires al voltant del món de dos membres de l'equip d'Oreka TX i va rebre onze premis pel seu treball. El 2015 va ser nominat a l'Oscar al millor curtmetratge documental per la seva obra Minerita (2013) i el 2019 va guanyar el Goya a la millor pel·lícula d'animació per Another Day of Life.

## Filmografia

* 2006: Nömadak Tx
* 2011: Virgen Negra
* 2013: Minerita
* 2014: I Am Haiti
* 2017: La fiebre del oro
* 2018: Another Day of Life

## Referències

* ↑ 'El infierno', de Raúl de la Fuente, finalista en los Fugaz, Noticias de Navarra, 9 de juny de 2020
* ↑ 'Minerita', de Raúl de la Fuente, entre los semifinalistas para los Oscars, cameraandlightmag.com, 27 d'octubre de 2015
* ↑ Raúl de la Fuente: “Kapuscinski rompió las reglas del periodismo para salvar vidas”, La Vanguardia, 26 d'octubre de 2018
# Referèndum constitucional de Ruanda de 1978

Es va celebrar un referèndum constitucional de Ruanda el 17 de desembre de 1978. Va continuar al cop d'estat de Juvénal Habyarimana el 1973 i la dissolució de l'únic partit legal, MDR-Parmehutu. La nova constitució va crear una república presidencial sense límits de termini per al president i va fer que el Moviment Republicà Nacional per la Democràcia i el Desenvolupament fos l'únic partit legal. Va ser aprovat pel 89,1% dels votants.

## Resultats

| Elecció | Vots | % |
| A favor | 1.830.678 | 89.09 |
| Contra | 224.135 | 10.91 |
| Nuls/en blanc | | – |
| Total | 2.054.813 | 100 |
| Votants registrats/participació | 2.091.688 | |
| Font: African Elections Database |||

## Referències

* ↑ Elections in Rwanda African Elections Database
# Vas campaniforme d'Olèrdola

El vas campaniforme d'Olèrdola és una peça ceràmica datada entre els segles XVIII i XV aC, trobada a Sant Miquel d'Olèrdola durant les excavacions dels anys vuitanta. Format per 43 fragments, el vas té una forma esfèrica i acampanada amb coll curt. La seva decoració incisa utilitza les tècniques de punt i ratlla i incisió simple, amb motius geomètrics que caracteritzen el fenomen campaniforme. La seva utilitat, ja sigui domèstica o funerària, és desconeguda ja que va ser trobat fora de context.
L'estil campaniforme és un estil ceràmic que es va desenvolupar a Europa entre el calcolític i l'edat del bronze, amb vasos que recorden campanes invertides en formes i mides variables. El seu origen és qüestionat, amb teories que situen la seva aparició tant a Portugal com a l'Europa central. Va ser àmpliament difós en altres àrees com els Països Baixos, la França mediterrània i atlàntica, la península Ibèrica i les illes Britàniques.

## Referències

* 1 2 «Dia Internacional dels Museus 2013 - Olèrdola», 16-07-2013. Arxivat de l'original el 2013-07-16. [Consulta: 13 desembre 2022].

## Bibliografia

* BATISTA, R. i ROVIRA, J. 1985, Nous vasos amb decoració campaniforme a Catalunya: la Riba i Olèrdola, Empúries 47, Diputació de Barcelona, Barcelona, 227-228.
* MESTRES, J. 2008, La ceràmica a mà prehistòrica. Calcolític i edat del bronze, in Molist, N. (ed.), La intervenció al sector 01 del Conjunt Històric d'Olèrdola. De la prehistòria a l'etapa romana (campanyes 1995-2006), Monografies d'Olèrdola 2, Barcelona, 287-289.
* MESTRES, J., MOLIST, N. i FARRÉ, J. 2011, L'ocupació durant el Calcolític i l'Edat de Bronze a Sant Miquel d'Olèrdola, in A. Blasco, M., Edo i M.J. Villalba (coord.), La cova de Can Sadurní i la Prehistòria de Garraf, Recull de 30 anys d'investigació, Edar, Arqueología y Patrimonio, Milà (Itàlia), 441-453.
# Estadi Libertadores de América

L'Estadi Libertadores de América, fins a l'any 2005 conegut com "La Doble Visera", és l'estadi del Club Atlético Independiente, situat a Avellaneda, al Gran Buenos Aires, a l'Argentina. Va ser inaugurat el 4 de març de 1928 sent el primer a l'Argentina i un dels primers del món a ser construït amb formigó armat. Se li sol atribuir ser el primer estadi de ciment de Llatinoamèrica i el segon del món.
Com a curiositat, té com a immediat veí a l'estadi del seu etern rival: l'Estadi Presidente Perón, del Racing Club de Avellaneda.
El 28 d'octubre de 2009 va ser reinaugurat oficialment, després de la demolició de gran part de l'antiga estructura de ciment, en el partit entre l'Independiente i el Colón de Santa Fe.

## Referències

* ↑ Van habilitar la Bochini alta - El Gràfic
* ↑ Independiente canvia el nom del seu estadi a Libertadores de América
* ↑ http://bs-as.org/informacion-turistica/lugares/estadio-libertadores-de-america-buenos-aires/http://web.archive.org/web/http://www.clubaindependiente.com/independiente/el-club/estadio-libertadores-de-america/%5BEnllaç+no+actiu%5D

## Enllaços externs

* Estadi Libertadores de América - Lloc web oficial
# Consolida sulphurea

Consolida sulphurea és una espècie que pertany a la família de les ranunculàcies.

## Descripció

Consolida sulphurea és una planta herbàcia anual.

## Distribució i hàbitat

Consolida sulphurea és una planta molt rara que creix a Turquia a l'Anatòlia interior i a Síria.

## Taxonomia

Consolida sulphurea va ser descrita per Peter Hadland Davis i publicat a Notes from the Royal Botanic Garden, Edinburgh 26: 175, a l'any 1965.

### Etimologia

Veure:Consolida
sulphurea: epítet llatí que significa "sulfurós"

### Sinonímia

* Delphinium sulphureum Boiss. & Hausskn.

## Referències

* ↑ Mericli, A. H.; Yazici, Secil; Eroglu-Ozkan, Esra; Sen, Burcu «Norditerpenoid alkaloids from Consolida thirkeana and Consolida sulphurea» (en anglès). . Springer Science+Business Media, 48, 03-07-2012. DOI: 10.1007/s10600-012-0299-9 [Consulta: 8 novembre 2020].
* ↑ https://www.tropicos.org/name/100315688 Consolida sulphurea a Tropicos]
* ↑ A Epítets Botànics
* ↑ «Species 2000 & ITIS Catalogue of Life: 2019 Annual Checklist.». Species 2000: Reading, UK., 2019. [Consulta: 8 novembre 2020].

## Enllaços externs

* Àrea de distribució de Consolida sulphurea